2024

2024 (MMXXIV) lâi kárgámihe, mii gregoriaanlâš kalender mield aalgij vuossaargâ já nuuvâi majebaargâ. Tot lâi 2020-lovo viiđâd ihe.

Šoŋŋâ

Ihe 2024 lâi vuossâmuš ihe mittedemhistorjást, ko Eennâmpáálu lieggânem pajanij 1,5 ceehi rääji paajaabel. Ive 2024 Suomâst lijjii ohtsis 71 pakkâpeivid, mii lâi eenâb ko kuássin ovdil mittedemhistorjást.

Tábáhtusah
Uđđâivemáánu
 uđđâivemáánu 1. peeivi – Siämmáá suhâpele leijee paarâi näimilitto šoodâi lavâlâžžân Eestienâmist. 
 uđđâivemáánu 1. peeivi – Viken, Vestfold já Telemark sehe Troms já Finnmark läänih lopâttuvvojii Taažâst. 
 uđđâivemáánu 1. peeivi – Akershus, Buskerud, Østfold, Vestfold, Telemark, Troms já Finnmark läänih vuáđuduvvojii Taažâst.   
 uđđâivemáánu 7. peeivi – Bangladesh almoliih vaaljah uárnejuvvojii. Awamilitto vuoitij oppeet vaaljâid. 
 uđđâivemáánu 13. peeivi – Taiwan presidentvaaljah uárnejuvvojii. Taiwan 12. väripresident Lai Ching-te uážui 40,05 % jienâin, já te sun väljejui presidentin.
 uđđâivemáánu 14. peeivi – Tanska roonnig Margrethe II luovâi ruuvnâst, já suu alge ruuvnâprinssâ Frederik šoodâi Tanska kunâgâssân noomáin Frederik X.
 uđđâivemáánu 25.–28. peeivi – Skammâkoveh-elleekovefestivaal uárnejui Anarist.
 uđđâivemáánu 28. peeivi – Suomâ presidentvaaljâi vuossâmuš jienâstemkerdi uárnejui. Alexander Stubb já Pekka Haavisto peesáin jootkân.
 uđđâivemáánu 29. peeivi – Skammâkoveh-elleekovefestivaal neetist aalgij.

Kuovâmáánu
 kuovâmáánu 4. peeivi – El Salvador almoliih vaaljah uárnejuvvojii. Tallaš president Nayib Bukele finnij 84,65 % jienâin, já te sun väljejui oppeet El Salvador presidentin. Väripresidentin väljejui tallaš väripresident Félix Ulloa. 
 kuovâmáánu 5. peeivi – Peter Mickwitz vuoitij Runeberg-palhâšume kirjestis Misslyckad i en uggla.
 kuovâmáánu 6. peeivi – Skammâkoveh-elleekovefestivaal neetist nuuvâi.
 kuovâmáánu 7. peeivi – Azerbaidžan presidentvaaljah uárnejuvvojii, veikkâ vaaljah liččii kolgâm uárnejuđ esken roovvâdmáánust 2025. Tallaš president Ilham Aliyev vuoitij vaaljâid, ko sun finnij 92,12 % jienâin, já te sun väljejui jo viiđâd keerdi Azerbaidžan presidentin. 
 kuovâmáánu 8. peeivi – Pakistan almoliih vaaljah uárnejuvvojii.
 kuovâmáánu 10. peeivi – Uđđâ muusik kišto 2024 uárnejui Nokia Arenast Tamperest.
 kuovâmáánu 11. peeivi – Suomâ presidentvaaljâi nubbe jienâstemkerdi uárnejui. Taan jienâstmist Alexander Stubb finnij 51,6 % jienâin, já te sun väljejui presidentin čuávuvái kuuđâ ihán.
 kuovâmáánu 14. peeivi – Indonesia almoliih vaaljah uárnejuvvojii.
 kuovâmáánu 25. peeivi – Senegal presidentvaaljah sirdâšuvvii njuhčâmáánun.

Njuhčâmáánu
pienoiskuva|Suomâ täsivääldi president Alexander Stubb algâttij president virgeest njuhčâmáánu 1. peeivi 2024.
 njuhčâmáánu 1. peeivi – Alexander Stubb algâttij president virgeest.
 njuhčâmáánu 7. peeivi – Ruotâst šoodai Nato 32. jeessân.
 njuhčâmáánu 9. peeivi – Utah uđđâ lippu valdui anon.
 njuhčâmáánu 15.–17. peeivi – Ruošâ presidentvaaljah uárnejuvvojii. Ruošâ virgeest leijee president Vladimir Putin naggij, ete sun vuoitij vaaljâid, tastko sun finnij 87 % jienâin, mut vaaljâpuáđus lâi viehâ vissásávt veridum.
 njuhčâmáánu 25. peeivi – Tave- já Maadâ-Amerikist oinui peli-iptoslâš mánusiävŋánem.
 njuhčâmáánu 23. peeivi – Slovakia presidentvaaljâi vuossâmuš jienâstemkerdi uárnejui. Ivan Korčok finnij 42,5 % jienâin já Peter Pellegrini 37 %. Suoi peesáin jootkân.
 njuhčâmáánu 24. peeivi – Senegal presidentvaaljah uárnejuvvojii. Bassirou Diomaye Faye finnij 54,28 % jienâin, já te sun väljejui presidentin čuávuvái viiđâ ihán.
 njuhčâmáánu 26. peeivi – Francis Scott Key -šalde koočâi meerân Ovtâstum staatâi Baltimorest.
 njuhčâmáánu 27. peeivi – Lappajärvi kraatterjävri tuhhiittui Unesco Geopark-čuosâttâhhân.
 njuhčâmáánu 30. peeivi – 34. Sámi Grand Prix -juoigâm- já lávlumkišto uárnejui Kuovdâkiäinust pessijâšmarkkânij ääigi.
 njuhčâmáánu 31. peeivi – Ukraina presidentvaaljah sirdâšuvvii.

Cuáŋuimáánu
 cuáŋuimáánu 3. peeivi – Eennâm tuárgistij korrâsávt Hualeinist, Taiwanist. Eennâmtuárgástâs intensiteet lâi 7,4 Richter ciäkkáduv mield já VIII Mercalli ciäkkáduv mield.
 cuáŋuimáánu 6. peeivi – Slovakia presidentvaaljâi nubbe jienâstemkerdi uárnejui. Tom vuoitij Peter Pellegrini, kote finnij 53,12 % jienâin.
 cuáŋuimáánu 8. peeivi – Tievâslâš piäiváásiävŋánem oinui Tave-Amerikist.
 cuáŋuimáánu 28. peeivi – Tappara vuoitij oppeet jieŋâskiäru suomâmiäštárvuođâ.

Vyesimáánu
pienoiskuva|Säämimuseo Siida Anarist väljejui ive eurooplâžžân museon.
pienoiskuva|Nemo láávdástmin ive 2024 Euroviisui nube semifiinaal kenraalhárjuttâsâst
 vyesimáánu 4. peeivi – Säämimuseo Siida Anarist väljejui ive eurooplâžžân museon.
 vyesimáánu 5. peeivi – Panama almoliih vaaljah uárnejuvvojii.
 vyesimáánu 6. peeivi – Tšad presidentvaaljah uárnejuvvojii. Taid vuoitij Mahamat Déby, kote finnij 61,03 % jienâin.
 vyesimáánu 7.–11. peeivi – Euroviisuh uárnejuvvojii Malmö Arenast, Malmöst, Ruotâst.
 vyesimáánu 7. peeivi – Euroviisuh-lávlumkišto vuossâmuš semifiinaal uárnejui.  
 vyesimáánu 9. peeivi – Euroviisuh-lávlumkišto nubbe semifiinaal uárnejui. 
 vyesimáánu 11. peeivi – Euroviisuh-lávlumkišto fiinaal uárnejui.
 vyesimáánu 12. peeivi – Sveeici ovdâsteijee Nemo vuoitij ive 2024 Euroviisuh-lávlumkišto pittáin The code.
 vyesimáánu 10.–26. peeivi – Jieŋâskiäru maailmmiäštárkištoh uárnejuvvojii Čeeki Prahast já Ostravast.
 vyesimáánu 11. peeivi – Minnesota uđđâ lippu valdui anon.
 vyesimáánu 12. peeivi – Liettua presidentvaaljah uárnejuvvojii.
 vyesimáánu 19. peeivi – Dominikaanisâš täsivääldi almoliih vaaljah uárnejuvvojii.
 vyesimáánu 19. peeivi – Iran 8. president Ebrahim Raisolsadati, olgominister Hossein Amir-Abdollahian já kuttâ ulmuu lase jammii helikopterluhottesvuođâst Iran taveviestâruásist.
 vyesimáánu 24. peeivi – Säämimuseo Siida Anarist väljejui ive syemmilâžžân museon.

Kesimáánu
 kesimáánu 1. peeivi – Island presidentvaaljah uárnejuvvojii. Islandlâš finnodâholmooš Halla Tómasdóttir finnij 34,30 % jienâin, já te sun väljejui Island presidentin.
 kesimáánu 1. peeivi – Espanjalâš jyelgipállujuávkku Real Madrid vuoitij saksalii juávhu Borussia Dortmund UEFA Miäštárij liiga finalist 2–0. Taat lâi 15. vuáittu Real Madridân, mii lâi talle eenâb ko mihheen eres juávhuid.
 kesimáánu 2. peeivi – Meksiko almoliih vaaljah uárnejuvvojii. Meksikolâš pirâstiettee já politikkár Claudia Sheinbaum finnij 59,36 % jienâin, já te sun väljejui Meksiko presidentin.
 kesimáánu 6.–9. peeivi – Euroop parlament vaaljah uárnejuvvojii.
 kesimáánu 7. peeivi – Irland páiháliih vaaljah uárnejuvvojii.
 kesimáánu 14. peeivi – Jyelgipáálu almai euroopmiäštárkištoh algii.
 kesimáánu 15. peeivi – Tromsa sämmilij viäsu lekkui.
 kesimáánu 15. peeivi – Slovakia presidentvaaljâid vuáittám Peter Pellegrini algâttij president virgeest.
 kesimáánu 21. peeivi – Namibia alemus riehti komettij laavâ, mii kieldij seksuaallijd koskâvuođâid almai kooskâst.
 kesimáánu 25.–26. peeivi – Nuorâi konferens sämikielâin já -teknologiast Giellabiellje uárnejui Bodøst.
 kesimáánu 28. peeivi – Iranist uárnejuvvojii ovdâáigásiih presidentvaaljah, tastko Iran 8. president Ebrahim Raisolsadati jaamij helikopterluhottesvuođâst vyesimáánust. Kihheen ij finnim paijeel 50 % jienâin nuuvt, ete nube-uv jienâstemkeerdi ferttij orniđ. 

Syeinimáánu
 syeinimáánu 2. peeivi – Dick Schoofist šoodâi Vuáládâhenâmij uđđâ uáiviminister, tastko Mark Rutte väljejui NATO uđđâ njunoščällen.
 syeinimáánu 5. peeivi – Keir Starmerist šoodâi Ovtâstum kunâgâskode uđđâ uáiviminister, tastko sun lâi Pargeipiäláduv saavâjođetteijee já piäládâh vuoitij ive 2024 almolijd vaaljâid.
 syeinimáánu 5. peeivi – Iranist uárnejui toledum presidentvaaljâi nubbe jienâstemkerdi. Iranlâš politikkár já diplomaat Saeed Jalili finnij 45,24 % jienâin, mut Masoud Pezeshkian finnij 54,76 % jienâin, já te sun väljejui Iran 9. presidentin čuávuváá peeivi.
 syeinimáánu 6. peeivi – Iranlâš váimukiiruurg já politikkár Masoud Pezeshkian väljejui Iran presidentin.
 syeinimáánu 10.–13. peeivi – Riddu Riđđu uárnejui.
 syeinimáánu 13. peeivi – Donald Trump hávádui uálgispiäljásis ton keežild ko sun šoodâi morheirâttâs moolân kampanjateivâdmis ääigi Pennsylvaniast. 
 syeinimáánu 14. peeivi – Jyelgipáálu almai euroopmiäštárkištoi fiinaal spellui Berlin olympiastadionist. Fiinaal vuoitij Espanja 2–1.
 syeinimáánu 15. peeivi – Rwanda almoliih vaaljah uárnejuvvojii. Tallaš president Paul Kagame finnij 99,18 % jienâin, já te sun väljejui oppeet Rwanda presidentin.
 syeinimáánu 21. peeivi – Ovtâstumstaatâlâš politikkár Joe Biden kiäsádâđâi ive 2024 Ovtâstum staatâi presidentvaaljâin.
 syeinimáánu 25.–28. peeivi – 25. Márkomeannu uárnejui.
 syeinimáánu 26. peeivi – Pariisi olympialiih algii virgálávt, veikkâ vuossâmuuh kištoh já speelah uárnejuvvojii jo syeinimáánu 24. peeivi.
 syeinimáánu 28. peeivi – Venezuela presidentvaaljah uárnejuvvojii.

Porgemáánu
pienoiskuva|Ive 2024 kesiparalympialij logo Pariisi Ávukeevli alne
 porgemáánu 1. peeivi – Islandlâš finnodâholmooš Halla Tómasdóttir algâttij Island president virgeest.
 porgemáánu 11. peeivi – Pariisi olympialiih nuhhii.
 porgemáánu 16.–17. peeivi – Ijâttes ijjâ uárnejui.
 porgemáánu 28. peeivi – Pariisi paralympialiih algii.

Čohčâmáánu
 čohčâmáánu 7. peeivi – Algeria toledum presidentvaaljah uárnejuvvojii. Tallaš president Abdelmadjid Tebboune finnij 84,3 % jienâin, já te sun väljejui oppeet Algeria presidentin.
 čohčâmáánu 8. peeivi – Pariisi paralympialiih nuhhii.
 čohčâmáánu 17. peeivi – Algeria uđđâ president Abdelmadjid Tebboune algâttij virgeest.
 čohčâmáánu 18. peeivi – Uásálâš mánusiävŋánem Amerikijn, Euroopist já Afrikist.
 čohčâmáánu 18.–20. peeivi – KulturSápmi uárnejui Juhâmohheest..
 čohčâmáánu 21. peeivi – Sri Lanka presidentvaaljah uárnejuvvojii. Anura Kumara Dissanayake finnij vuossâmuu jienâstmist 42,31 % jienâin já nube jienâstmist ohtsis 55,89 %, já te sun väljejui oppeet Sri Lanka presidentin.
 čohčâmáánu 28. peeivi – Hanne-Sofie Suongir vuoitij Sämirääđi kirjálâšvuotâpalhâšume orjâlâškielâg kirjestis Emma dilemma.

Roovvâdmáánu
 roovvâdmáánu 1. peeivi – NATO njunoščällee Jens Stoltenberg paasij iäláttâhân já Mark Ruttest šoodâi NATO uđđâ njunoščällen.
 roovvâdmáánu 2. peeivi – Juulevsämikielâ kielâseminaar uárnejui Juhâmohheest.
 roovvâdmáánu 7. peeivi – Victor Ambros já Gary Ruvkun vuoittijn Nobel-fysiologia- teikkâ talhâstieđâpalhâšume.
 roovvâdmáánu 8. peeivi – John J. Hopfield já Geoffrey E. Hinton vuoittijn Nobel-fyysiikpalhâšume.
 roovvâdmáánu 9. peeivi – David Baker, Demis Hassabis já John M. Jumper vuoittii Nobel-kemiapalhâšume.
 roovvâdmáánu 10. peeivi – Han Kang vuoitij Nobel-kirjálâšvuotâpalhâšume.
 roovvâdmáánu 11. peeivi – Nihon Hidankyō vuoitij Nobel-ráávhupalhâšume.
 roovvâdmáánu 11.–13. peeivi – Säämi Pride uárnejui Bodøst.
 roovvâdmáánu 13. peeivi – Liettua parlamentvaaljâi vuossâmuš jienâstemkerdi uárnejui.
 roovvâdmáánu 19. peeivi – Čižetlito uđđâ saavâjođetteijen väljejui syemmilâš politikkár Minja Koskela.
 roovvâdmáánu 20. peeivi – Moldova presidentvaaljâi vuossâmuš jienâstemkerdi uárnejui. Maia Sandu já Alexandr Stoianoglo peesáin jootkân. Siämmást moldovaliih jienâstii Euroop unionân servâmist.
 roovvâdmáánu 21. peeivi – Kielâokko aalgij.
 roovvâdmáánu 22. peeivi – Maadâsämikielâ kielâpargee Sig-Britt Persson já sämikielâi emeritusprofessor Pekka Sammallahti vuoitijn 11. sämmilâš kielâpalhâšume Kollekielâ sunnuu merhâšittee pargoost sämikielâi ovdedem oovdân.
 roovvâdmáánu 26. peeivi – Georgia parlamentvaaljah uárnejuvvojii. Roovvâdmáánu 30. peeivi Georgia ášáškutteetoimâttâh tuđhâškuođij, lâi-uv vaaljâin tábáhtum vaaljâjuonnušem.
 roovvâdmáánu 27. peeivi – Liettua parlamentvaaljâi nubbe jienâstemkerdi uárnejui.
 roovvâdmáánu 27. peeivi – Uruguay almoliih vaaljah uárnejuvvojii. Kihheen ij finnim tuárvi jienâid, já te nubbe jienâstemkerdi uárnejui skammâmáánu 24. peeivi 2024.
 roovvâdmáánu 27. peeivi – Kielâokko nuuvâi.
 roovvâdmáánu 30. peeivi – Botswana almoliih vaaljah uárnejuvvojii.

Skammâmáánu
pienoiskuva|Yamandú Orsi väljejui Uruguay uđđâ presidentin skammâmáánust 2024.
 skammâmáánu 3. peeivi – Moldova presidentvaaljâi nubbe jienâstemkerdi uárnejui. Maia Sandu finnij paijeel 55 % jienâin, já te sun väljejui presidentin neelji čuávuváá ihán.
 skammâmáánu 5. peeivi – Ovtâstum staatâi presidentvaaljah uárnejuvvojii.
 skammâmáánu 17. peeivi – Jiešsorme uhrij muštopeivi uárnejui Suomâst.
 skammâmáánu 17.–24. peeivi – Mielâtiervâsvuotâokko uárnejui Suomâst.
 skammâmáánu 20. peeivi – Aalmugijkoskâsâš transulmui muštopeivi uárnejui pirrâ maailm.
 skammâmáánu 24. peeivi – Uruguay almolij vaaljâi nubbe jienâstemkerdi uárnejui president valjim várás. Yamandú Orsi finnij suullân 50 % jienâin, já te sun väljejui presidentin čuávuvái neelji ihán.
 skammâmáánu 24. peeivi – Romania presidentvaaljâi vuossâmuš jienâstemkerdi uárnejui. Kihheen ij finnim tuárvi jienâid. Călin Georgescu já Elena Lasconi peesáin jootkân.
 skammâmáánu 28. peeivi – Elia väljejui Helsig já ubâ Suomâ arkkâpispen.
 skammâmáánu 30. peeivi – Islandist uárnejuvvojii parlamentvaaljah.

Juovlâmáánu
 juovlâmáánu 7. peeivi – Ghana almoliih vaaljah uárnejuvvojii. Vaaljâin väljejuvvojii Ghana parlamentân aalmugovdâsteijeeh já Ghana president. Presidentin väljejui John Mahama, kote lâi toimâm Ghana presidentin jo ovdil iivij 2012–2017.
 juovlâmáánu 7. peeivi – Notre-Dame katedraal lekkâsij oppeet kuossijd Pariisist. Tot lâi lamaš kiddâ ive 2019 pyellim rääjist.
 juovlâmáánu 8. peeivi – Romania presidentvaaljâi nubbe jienâstemkerdi ličij kolgâm uárnejuđ, mut návt ij keevvâm tondiet ko juovlâmáánu 6. peeivi Romania vuáđulahâtuámustovli komettij vuossâmuu jienâstemkeerdi puátusijd.
 juovlâmáánu 9. peeivi – Syemmilâš kirječällee Markku Pääskynen vuoitij Savonia-kirjálâšvuotâpalhâšume kirjestis Elektra.
 juovlâmáánu 21. peeivi – Kristrún Frostadóttirist šoodâi Island uđđâ uáiviminister.
 juovlâmáánu 23. peeivi – Sämmilâš tekstiiltaaidâr Britta Marakatt-Labba finnij taažâ Klasskampen-aavis Čuárvinjune-palhâšume.
 juovlâmáánu 29. peeivi – Tšad parlamentvaaljah uárnejuvvojii.
 juovlâmáánu 29. peeivi – Kroatia presidentvaaljah uárnejuvvojii. Kihheen ij finnim paijeel 50 % jienâin nuuvt, ete nube-uv jienâstemkeerdi ferttij orniđ. Tot uárnejui uđđâivemáánu 12. peeivi 2025.

20px Nobel-palhâšumeh 
Fyysiik – John J. Hopfield já Geoffrey E. Hinton
Kemia – David Baker, Demis Hassabis já John M. Jumper
Kirjálâšvuotâ – Han Kang
Ráávhu – Nihon Hidankyō
Talhâstieđâ – Victor Ambros já Gary Ruvkun

 Finlandia-palhâšumeh 
 Syemmilâš kirječällee Pajtim Statovci finnij čaabâkirjálâšvuođâ Finlandia-palhâšume kirjestis Lehmä synnyttää yöllä.	
 Syemmilâš kirječällee Päivi Lukkarila finnij párnái- já nuorâikirjálâšvuođâ Finlandia-palhâšume kirjestis Skutsi.	
 Syemmiliih kirječälleeh Sofia Tawast já Riikka Leinonen finnijn tiätukirjálâšvuođâ Finlandia-palhâšume kirjestis Suuri valhe vammaisuudesta.

 Čuákánkiäsuh jieškote-uvlágán suorgijn 
 Sämmilâš kirjálâšvuotâ ive 2024

Šoddâmeh
Jämimeh
 uđđâivemáánu 22. peeivi – Arno Allan Penzias, ive 1978 Nobel-fyysiikpalhâšume finnim ovtâstumstaatâlâš fysikkár já radioastronom (š. 1933)
 kuovâmáánu 16. peeivi – Aleksei Navalnyi, ryeššilâš oppositiojođetteijee, aktivist já blogicällee (š. 1976)
 kuovâmáánu 20. peeivi – Andreas Brehme, saksalâš jyelgipálluspellee já jyelgipálluvälmejeijee (š. 1960)
 kuovâmáánu 21. peeivi – Roger Guillemin, ive 1977 Nobel-fysiologia- teikkâ talhâstieđâpalhâšume finnim ovtâstumstaatâlâš-ranskalâš endokrinolog já neurotiettee (š. 1924)
 njuhčâmáánu 8. peeivi – Herbert Kroemer, ive 2000 Nobel-fyysiikpalhâšume finnim saksalâš-ovtâstumstaatâlâš fysikkár (š. 1928)
 cuáŋuimáánu 8. peeivi – Peter Higgs, ive 2013 Nobel-fyysiikpalhâšume finnim brittilâš teoreetlâš fysikkár já professor (š. 1929)
 vyesimáánu 13. peeivi – Alice Munro, ive 2013 Nobel-kirjálâšvuotâpalhâšume finnim kanadalâš kirječällee (š. 1931)
 vyesimáánu 19. peeivi – Hossein Amir-Abdollahian, iranlâš politikkár, diplomaat já Iran olgominister iivij 2021–2024 (š. 1964)
 vyesimáánu 19. peeivi – Ebrahim Raisolsadati, iranlâš politikkár já Iran 8. president iivij 2021–2024 (š. 1960)
 kesimáánu 18. peeivi – Anouk Aimée, ranskalâš elleekovečaittâleijee (š. 1932)
 kesimáánu 18. peeivi – Willie Mays, ovtâstumstaatâlâš pesipálluspellee (š. 1931)
 kesimáánu 20. peeivi – Donald Sutherland, kanadalâš čaittâleijee (š. 1935)
 syeinimáánu 1. peeivi – Ismail Kadare, albanialâš kirječällee (š. 1936)
 syeinimáánu 5. peeivi – Liana Isakadze, georgialâš vivlučuojâtteijee (š. 1946)
 syeinimáánu 5. peeivi – Bengt I. Samuelsson, ive 1982 Nobel-fysiologia- teikkâ talhâstieđâpalhâšume finnim ruátálâš biokemist (š. 1934)
 syeinimáánu 9. peeivi – Diana Hill, uđđâseelandlâš biokemist já professor (š. 1943)
 syeinimáánu 9. peeivi – Maxine Singer, ovtâstumstaatâlâš molekyylbiolog já biokemist (š. 1931)
 syeinimáánu 11. peeivi – Shelley Duvall, ovtâstumstaatâlâš čaittâleijee (š. 1949)
 syeinimáánu 13. peeivi – Shannen Doherty, ovtâstumstaatâlâš čaittâleijee (š. 1971)
 syeinimáánu 23. peeivi – Robin Warren, ive 2005 Nobel-fysiologia- teikkâ talhâstieđâpalhâšume finnim australialâš patolog já totkee (š. 1937)
 porgemáánu 4. peeivi – Tsung-Dao Lee, ive 1957 Nobel-fyysiikpalhâšume finnim kiinalâš-ovtâstumstaatâlâš fysikkár (š. 1926)
 porgemáánu 10. peeivi – Tuíre Kayapó, brasilialâš algâaalmugij vuoigâdvuođâi já pirâssuojâlem aktivist (šoddâmihe ij tiäđust)
 čohčâmáánu 4. peeivi – Bora Đorđević, serbialâš lávloo, laavlârähtee já tihtâčällee (š. 1952)
 čohčâmáánu 9. peeivi – James Earl Jones, ovtâstumstaatâlâš čaittâleijee (š. 1931)
 čohčâmáánu 27. peeivi – Maggie Smith, brittilâš čaittâleijee (š. 1934)
 roovvâdmáánu 9. peeivi – Leif Segerstam, syemmilâš kappelmiäštár já šuoŋârähtee (š. 1944)
 roovvâdmáánu 17. peeivi – Mitzi Gaynor, ovtâstumstaatâlâš čaittâleijee, lávloo já tánssájeijee (š. 1931)
 roovvâdmáánu 17. peeivi – Andrew Schally, ive 1977 Nobel-fysiologia- teikkâ talhâstieđâpalhâšume finnim puolalâš-ovtâstumstaatâlâš endokrinolog (š. 1926)
 roovvâdmáánu 23. peeivi – Leon Cooper, ive 1972 Nobel-fyysiikpalhâšume finnim ovtâstumstaatâlâš fysikkár (š. 1930)
 roovvâdmáánu 24. peeivi – Hans Rotmo, taažâ musikkár, laavlârähtee já kirječällee (š. 1948)
 skammâmáánu 3. peeivi – Quincy Jones, ovtâstumstaatâlâš muusik-, elleekove- já televisiopyevtitteijee sehe laavlâ- já šuoŋârähtee (š. 1933)
 skammâmáánu 4. peeivi – Murray Sinclair, kanadalâš politikkár, tuámmár já äššivyeijee (š. 1951)
 juovlâmáánu 17. peeivi – William Labov, ovtâstumstaatâlâš kemist já kielâtotkee (š. 1927)
 juovlâmáánu 17. peeivi – Jānis Timma, latvialâš kooripálluspellee (š. 1992)
 juovlâmáánu 18. peeivi – Heikki Silvennoinen, syemmilâš čaittâleijee, kietâčällee já musikkár (š. 1954)
 juovlâmáánu 19. peeivi – Eriikka Maalismaa, syemmilâš vivlučuojâtteijee (š. 1980)
 juovlâmáánu 25. peeivi – Jouko Öystilä, syemmilâš jieŋâskiärruspellee (š. 1952)
 juovlâmáánu 27. peeivi – Olivia Hussey, eŋlandlâš čaittâleijee (š. 1951)
 juovlâmáánu 28. peeivi – Lars Martin Myhre, taažâ kitarist já šuoŋârähtee (š. 1956)
 juovlâmáánu 29. peeivi – Jimmy Carter, ive 2002 Nobel-ráávhupalhâšume finnim ovtâstumstaatâlâš politikkár já Ovtâstum staatâi 39. president (š. 1924)

Kalender

Fáádást eres soojijn

Käldeeh

*